רשתות חברתיות כדוגמת פייסבוק, אינסטגרם, יוטיוב, וואצאפ וטוויטר חוללו מהפכה ממשית בדרך שבה אנשים בכל רחבי העולם מתקשרים ביניהם. הן מספקות אפשרות לפנייה מיידית – ליחידם ולקבוצות, מה שמאפשר לאנשים לתקשר אחד עם השני ללא תלות בפרמטרים כמו: מיקום גיאוגרפי, זמן וכסף. בנוסף לשימוש האישי ברשתות הסושיאל, הן משמשות גם כאמצעי מעולה לחיבור עסקים עם לקוחות פוטנציאליים! אולם בדומה לרוב תחומי השיווק הדיגטליים האחרים, גם לניהול ערוץ עסקי ברשתות אלו, יש יתרונות וחסרונות. היתרונות: ניתן לעשות שימוש מסוים גם בחינם – חלק מהיתרונות בערוץ הרשתות החברתיות, הוא שהן יכולות לשמש לפרסום העסק במידת מה, גם ללא תשלום עבור מודעות ממומנות (אולם החשיפה לפוסטים חינמיים, תהיה מצומצמת יותר). רשתות חברתיות מאפשרות לכם לפרסם בקלות את העמוד העסקי שלכם – לא לרשימת החברים הקרובים שלכם, אלא גם לחברים של חברים וכן הלאה. מבחינה עסקית – שיווקית , זה אומר שהשירותים / מוצרים שלכם, יכולים להתפשט במהירות יחסית ללקוחות פטנציאליים. מאפשרות לכם לתקשר עם קהל לקוחותיכם עבור ניהול מוניטין ברשת (ORM) – גם ביקורת שלילית יכולה למנף את עסקיכם, אם תנהלו את עניינכם בזירה זו, בצורה מושכלת ואחראית. אם תשקיעו לתת מענה בוגר, שקול ובעל ערך (לדוגמה פיצוי מסוים על האכזבה) לאותו לקוח – גולש מאוכזב משירותכם / מוצריכם, אשר טרח לכתוב את הביקורת השלילית בסושיאל, תוכלו לקנות את עולמכם מול אותו לקוח ואף חשוב יותר, מול קהל לקוחות שלם, אשר צופה בביקורת הלקוח המאוכזב ועד למענה המיטבי שאתם מעניקים לו. אל תשכחו להגיב לקהל לקוחתיכם שבע הרצון – שטרח לפרגן לכם בפוסט ברשת. העריכו את המשוב שלהם ופרגנו להם בחזרה, כדי שכולם יראו זאת! החסרונות: תחרות גבוהה – המדיה החברתית על שלל סוגיה , מהווה כבר מספר שנים טובות "אוקיינוס אדום" – זירה רווית תחרות שהמוני עסקים מפרסמים בה ומתחרים ביניהם על זמן ושטחי פרסום מוגבלים. כל ערוץ חברתי חדש שקם, לא לוקח הרבה זמן והמפרסמים מתנפלים עליו (ותוך כדי כך, מעלים את מחירי המודעות בתשלום – בשיטת ה- "biding" הפומבית). אם הפרסום שלכם הינו עבור עסק בנישה גדולה ותחרותית, סביר להניח שתצטרכו להשקיע הרבה משאבים ויצירתיות כדי להצליח לזכות בשטחי פרסום שווים ולהביא מהמודעות שיצרתם את הלידים הנכספים. תחזוקה שוטפת ורציפה – אם אין לכם את הזמן ו/או את המשאבים להשקיע בעמודיכם העסקיים במדיה החברתית, אל תפתחו כאלה מלכתחילה. פעילות ברשתות החברתיות, דורשת זמן לא מועט! אם אין לכם את הזמן הדרוש לתחזוקת עמודי מותג ברשתות החברתיות, שכרו את שירותיהם של אנשיי מקצועי ייעודים (סוכנויות שיווק דיגיטלי מבוססות או פרילנסרים בעלי שם מוכר בתעשייה) אשר יעשו זאת עבורכם. במידה ויש לכם עמודי מותג בזירה החברתית ואינכם מתחזקים אותם בשוטף, עלול להיווצר לכם נזק שיעלה בכמה מונים על התועלת שבפתיחת עמודים עסקיים, שכן אם לא תייצרו מספיק פוסטים איכותיים ומניעים לפעולה, אתם לא תמכרו את שירותיכם ומוצריכם ואם לא תענו על מאוויהם וביקורתם של לקוחותיכם בזמן סביר, עלול להיווצר לכם נזק תדמיתי ופגיעה חמורה במכירות עתידיות. ניהול רשתות חברתיות דורש מיומנות גבוהה בבחינת אוריינטציה עיצובית ושיווקית – מי שאינו מקצוען אמיתי בתחום, סביר שיתקשה ביצירת יחס חשיפה- הקלקה- המרה ראויים, שכן המרות מפעילות במדיה החברתית, אינן דבר פשוט להשגה. העמוד העסקי שלכם בסושיאל, צריך לדבר את שפת המותג, תוך פעילות קריאטיבית וביצוע אופטימיזציה למודעות כך שהקמפיינים הממומנים שלכם יהיו זולים ככל האפשר (בתהליך המיקוח מול מפרסמים אחרים בשיטת ה-biding) ומניעים את הגולש לפעולה בצורה מיטבית. לא כל מקדם מתחיל ברשתות החברתיות, יודע לבצע את הפעילות הנ"ל בצורה טובה ולכן אם ברצונכם להצמיח את עסקיכם בזירה זו – בצורה משמעותית, עליכם לשכור מנהלי רשתות חברתיות – מנוסים ומקצועיים.